Robežu iela (Viesīte)

Robežu iela ir viena no Viesītes pilsētas vēturiskās daļas ielām. Tā ir vistālāk ziemeļos esošā iela pilsētas teritorijā. Iela klāta pamatā ar asfalta segumu. Tikai ielas sākumposms ir kā lauku ceļš pār pļavu, kas pēc krustojuma ar Amatnieku ielu pārtop par asfaltētu ielu. Kā norāda tās nosaukums, pa ielu iet pilsētas robeža, kas sadala Viesītes pilsētu un Viesītes pagastu. Šajā vietā pilsētas robeža un ielas nosaukums nav mainījies kopš Viesītes pilsētas dibināšanas 1928. gadā. Ielas garums ir 450 m un tajā ir 10 adreses, kas visas ir nepāra un izvietotas ielas dienvidu pusēValsts adrešu reģistrs. Ielas ziemeļu pusē atrodas jau vēsturiskā lauku teritorija, kur plaši īpšumi piederēja Stauģu mājām, attiecīgi tāpēc adresācija ir ar mājvārdiem.

 Ielu savienojumi 
Robežu iela ir savienota ar šādām ielām:
 Paula Stradiņa iela (T-veida krustojums)
 Lapu iela
 Amatnieku iela
 Krasta iela (T-veida krustojums)
 Kaļķu iela (T-veida krustojums)

 Skatīt arī 
 Viesīte
 Viesītes ielu uzskaitījums

 Atsauces 

Kategorija:Ielas Viesītē